## XV Nelja maailmameistri mälestusvõistlus

### Juhend

***I  Eesmärk***

1. Mälestada laskespordi maailmameistreid – 13-kordset maailmameistrit Elmar Kivistikku, 5-kordset maailmameistrit Alfred Kukke, 4-kordset maailmameistrit Ernst Rulli ja 4-kordset maailmameistrit Kaarel Kübarat.
2. Pakkuda laskuritele võistlemist **Sius Ascor elektroonilistesse märkidesse koos finaaliga**.

***II  Aeg ja koht***

Võistlus toimub **16. juulil 2022.a.** KL Männiku lasketiirus

**Start** **kell** **11.00** 2**0 rada.**

**Finaal kell 15.00.**

***III  Võistluse korraldus ja läbiviimine***

Võistluse korraldab Eesti Laskurliit

***IV  Osavõtjad***

Osa võtma oodatakse EL liikmesklubide mees- ja naislaskureid vastavalt 2021/2022.a. edetabelile ning külalisvõistlejaid Lätist, Leedust ja Soomest.

***V  Võistluse  programm***

Harjutus **3 x 40** lasku **+** **finaal**, sportpüss, distants **50m**, **Sius Ascor elektroonika**. Mehed ja naised ühes arvestuses.

Asendite paremad selgitatakse põhilaskmise tulemuste järgi.

 ***VI  Autasustamine***

I-VI  kohale tulnud võistlejaid kõikides asendites ja kogusummas autasustatakse diplomitega. Üldvõitjat autasustatakse Elmar Kivistiku rändkarikaga, põlveltasendi võitjat Kaarel Kübara rändkarikaga, lamadesasendi võitjat autasustatakse Ernst Rulli rändkarikaga ja püstiasendi võitjat Alfred Kuke rändkarikaga.

***VII Majandamine***

 Eesti Laskurliit katab võistluse korraldamisega seotud kulud.

 Võistlejate lähetamisega seotud kulud katavad lähetavad organisatsioonid.

***VIII Eelregistreerimine***

Registreerida hiljemalt **12. juuliks 2022.a.** elektronposti aadressil **info@laskurliit.ee**

Võistlustele lubatakse maksimaalselt 15 sportlast arvestades Eesti 2021/2022 edetabelit ja 5 Eesti Laskurliidu poolt kutsutud laskurit.

Eesti Laskurliit